สวัสดีค่ะ ขอถามหน่อยค่ะ พอดีจับเจอก้อนเนื้อที่ปากมดลูกค่ะ ก่อนหน้านี้ไม่มีอาการปวดท้องหรือมีตกขาวค่ะ แล้วเวลามีอะไรกับแฟนเจ็บบางไม่เจ็บบ้างเป็นบ้างทีค่ะตรงก้อนเนื้อค่ะ จะเป็นมะเร็งปากมดลูกไหมค่ะ เครียด กังวลมากค่ะ
สวัสดีค่ะ หากใช้นิ้วสอดใส่เข้าไปในช่องคลอด และคลำได้เป็นก้อนอาจเกิดจาก1. ก้อนเนื้องอกธรรมดา หรือติ่งเนื้อ หรือซีสต์ของปากมดลูก2. ก้อนเนื้องอกหรือติ่งเนื้อในโพรงมดลูกที่ยื่นโผล่พ้นปากมดลูก3. อาจเป็นมดลูกหย่อนตัวหรือมดลูกต่ำทำให้คลำได้เหมือนก้อนเนื้องอกแต่หากคลำก้อนได้บริเวณแคม ใกล้กับปากช่องคลอด ไม่ใช่ภายในช่องคลอด (ซึ่งต้องเอานิ้วล้วงเข้าไปคลำ) อาจเป็นถุงน้ำของต่อมบาร์โธลิน โดยเกิดจากท่อของต่อมต่อมบาร์โธลินมีการอุดตัน มักไม่ทำให้เจ็บ แต่อาจทำให้ขัดๆ เวลาเดิน และหากขณะที่มีเพศสัมพันธ์ ถุงน้ำจะมีขนาดที่ใหญ่ขึ้นเนื่องจากมีการสร้างเมือกออกมาเพิ่มขึ้นส่วนอาการของมะเร็งปากมดลูกจะไม่ได้มาด้วยอาการคลำได้ก้อน อาการที่พบได้บ่อย คือ การมีเลือดออกจากช่องคลอดผิดปกติ มีเลือดเลือดออกเวลามีเพศสัมพันธ์ มีตกขาวปนเลือดหรือหนอง ช่องคลอดมีกลิ่นผิดปกติ ปวดในช่องคลอดขณะมีเพศสัมพันธ์ เป็นต้นแนะนำว่าควรไปพบสูติ-นรีแพทย์เพื่อทำการตรวจดูว่าก้อนที่คลำได้อยู่บริเวณส่วนใดของอวัยวะเพศ แพทย์จะอาศัยการดู และคลำ รวมถึงอาจต้องตรวจภายในด้วยค่ะ